LeroyDyer/wikipediaSW huggingface dataset:
Mdororo Mkuu

Mdororo Mkuu ulikuwa kipindi ambacho uchumi wa Marekani na sehemu nyingine za dunia ulikuwa mbaya sana. Ulianza na Kuanguka kwa Soko la Hisa la Marekani 1929. Bei za masoko katika Soko la Hisa la Marekani zilianguka kuanzia tarehe 24 Oktoba hadi 29 Oktoba 1929. Watu wengi sana walipoteza kazi zao. Watu wengi wakawa maskini na kutokuwa na makazi. Hii ilimaliza utajiri wa Roaring Twenties. Ile siku ambayo imesemwa kuwa mwanzo wa Mdororo Mkuu inaitwa "Black Tuesday."

Wakati Mdororo Mkuu umeanza, Herbert Hoover ndiye aliyekuwa rais wa Marekani. Watu walipiga kura kwa ajili ya rais mpya hapo 1932. Jina lake lilikuwa Franklin D. Roosevelt. Roosevelt alivyopata serikali akapata kupitisha sheria mpya na mipango ya kusaidia watu ambao walipata kuumizwa na Mdororo Mkuu. Hiyo mipango ilikuwa inaitwa New Deal. 

Mdororo Mkuu ulikuwa mbaya sana, lakini kwa msaada wa kila mmoja, kukawa na afadhali, na kila kitu kikaja kuwa sawa. Kati ya miaka 1939 na 1944 watu wengi wakapata kazi tena kwa sababu ya Vita Kuu ya Pili ya Dunia, na huo Mdororo Mkuu ukawa unaelekea ukingoni na maisha yakawa kawaida na si kama hapo awali.

Historia ya Marekani
Historia
Uchumi
1929
Gottlieb Daimler

Gottlieb Daimler (17 Machi 1834 – 6 Machi 1900) alikuwa mhandisi kutoka nchi ya Ujerumani. Mwaka wa 1885 alibuni injini ya petroli kwa ajili ya magari na vyombo vinginevyo. Hii ilikuwa injini ya petroli ya kwanza iliyokuwa ndogo na kuzunguka haraka. Baada ya kuanzisha kampuni yake ya binafsi, aliuza motokaa ya kwanza mwaka wa 1892.

Kampuni yake iliunganishwa baadaye na ile ya Karl Friedrich Benz kutengeneza magari mashuhuri ya Daimler-Benz.

Waliozaliwa 1834
Waliofariki 1900
Wahandisi wa Ujerumani
Şalom

Şalom (Kiebrania: "שָׁלוֹם" - "Amani") ni gazeti la Kiyahudi ambalo huchapishwa kila wiki huko nchini Uturuki. Tahajia ya neno ni ya Kituruki lakini jina lenyewe ni la Kiebrania Shalom. 

Lilianzishwa tarehe 29 Oktoba, 1947 na mwandishi wa habari wa Kituruki-Kiyahudi Avram Leyon. Linachapishwa mjini Istanbul. Lugha yake ni Kituruki lakini huwa pia na ukurasa moja kwa Ladino. Yakup Barokas ni mhariri wake. Mzunguko wake ni karibu 5,000.

Viungo vya nje 
 Şalom (Kituruki)
 Şalom (Ladino) 

Magazeti
Istanbul
Ladino

Ladino (pia: Kihispania ya Kiyahudi) ni lugha inayozungumzwa na Wayahudi katika nchi mbalimbali. Ni lugha ya karibu na [Kihispania] ikiwa na maneno ya Kiebrania ndani yake. Wasemaji wengi wako Israel, halafu Uturuki, Bulgaria na Marekani. Idadi ya wasemaji inaendelea kupungua; mnamo 1990 walikuwa 150,000 duniani.

Asili ya lugha hii ni jumuiya kubwa ya Wayahudi walioishi Hispania hadi karne ya 15. Hadi mwaka 1492 sehemu za Hispania ilitawaliwa na Waarabu. Baada ya kutekwa kwa nchi yote na Wahispania Wakristo walianza kuwa na wasiwasi kuhusu Waarabu Waislamu na pia Wayhudi waliokaa nchini. Matso makali yalifuata na dini zote nje ya Ukristo wa kikatoliki zilipigwa marufuku. Waislamu na Wayahudi wengine walikuwa Wakristo lakini wengi waliondoka Hispania na kukimbilia nchi za nje.

Kwa njia hii Wayahudi wenye lugha ya Kihispania walifika katika nchi za Ulaya ya Magharibi na Milki ya Osmani kuanzia Afrika ya Kaskazini hadi Uturuki. Walijenga sinagogi zao wakaendelea kutumia Kihispania chao.

Zamani lugha iliandikwa kwa herufi za Kiebrania lakini nje ya Israeli huandikwa kwa alfabeti ya Kilatini.

Ladino imetunza maneno mengi ya Kihispania cha Kale.

Jumuiya za Wayahudi waliotumia Kiladino ziliathiriwa vibaya sana na maangamizi makuu dhidi ya Wayahudi wa Ulaya mnamo 1941-1945 wengi waliuawa.

Viungo vya Nje 
makala za OLAC kuhusu Kiladino
lugha ya Kiladino katika Glottolog
http://www.ethnologue.com/language/lad
 Socolovsky, Jerome. "Lost Language of Ladino Revived in Spain", Morning Edition, National Public Radio, 19 Machi 2007. 

Lugha za Kirumi
Uyahudi
Orodha ya Wafalme wa Eswatini

Orodha ifuatayo inataja wafalme wa Eswatini katika vipindi vitatu. Cha kwanza ni kabla ya mwaka 1780 ambapo hakuna uhakika wa miaka, cha pili ni kuanzia 1780 hadi 1968, cha tatu ni kuanzia 1968 hadi sasa.

Wafalme wa Eswatini (kabla ya 1780)
Mkhulunkosi
Qomizitha
Sukuta 
Madlasomo
Ndlovu
Ngwekati 
Mawawa/Kuwawa 
Sidvwabasilutfuli 
Gebase 
Kunene 
Nkabingwe 
Madlabane 
Hhili 
Dulunga 
Dondobola 
Sihuba 
Mlangeni 
Msimudze 
Mbhondlo/Mbhoholo 
Tembe
Sikhulumaloyo
Langa Samuketi 
Nkomo 
Khabako 
Nkosi I: 1355 - 1400 
Ngwane I: 1400 - 1435
Dlamini I
Mswati I
Ngwane II
Dlamini II
Nkosi II
Mavuso I
Magudulela
Ludvonga
Dlamini III

Wafalme wa Eswatini (1780-1968)
Ngwane III: 17...-1780
Malkia Ndwandwe (mtawala): 1780
Ngvudgunye (Zikodze): 1780-1815
Malkia Mndzebele (mtawala): 1815
Sobhuza I (Ngwane IV): 1815-1836
Malkia Lojiba Simelane (mtawala): 1836-1840
Mswati II: 1840 - Julai 1868
Malkia Tsandzile Ndwandwe (mtawala): Julai 1868 - Juni 1875
Ludvonga II (Macaleni): mwana mfalme tu, alifariki kabla ya kukabidhiwa ufalme
Mbandzeni (Dlamini IV): Juni 1875 - 7 Oktoba 1889
Malkia Tibati Nkambule (mtawala): 7 Oktoba 1889 - 1894
Ngwane V: Februari 1895 - 10 Desemba 1899
Malkia Labotsibeni Gwamile Mdluli (mtawala): 10 Desemba 1899 - 22 Desemba 1921
Sobhuza II: 22 Desemba 1921 - 2 Septemba 1968

Wafalme wa Eswatini (1968-Present)
Sobhuza II: 2 Septemba 1968 - 21 Agosti 1982
Malkia Dzeliwe (mtawala): 21 Agosti 1982 - 9 Agosti 1983
Mwana Mfalme Sozisa Dlamini ("Mteule Idhinishwa"): 9 Agosti 1983 - 18 Agosti 1983
Malkia Ntombi (mtawala): 18 Agosti 1983 - 25 Aprili 1986
Mswati III: 25 Aprili 1986 - Sasa

Viungo vya Nje
Watawala wa Uswazi
Nasaba ya Wafalme wa Uswazi
Historia ya Uswazi 
Wafalme wa Uswazi 

Eswatini
Ngwane V wa Uswazi

Ngwane V (1876 - 10 Desemba 1899) alikuwa mfalme wa Uswazi kuanzia mwezi wa Februari 1895 hadi kifo chake. Mara aliitwa Mfalme Bhunu pia.

Baada ya kifo chake cha ghafla alifuatwa na mwana wake Sobhuza II baada ya utawala wa Malkia Labotsibeni Gwamile Mdluli.

Waliozaliwa 1876
Waliofariki 1899
Wafalme wa Uswazi
Sobhuza II wa Uswazi

Ngwenyama Sobhuza II (22 Julai 1899 - 21 Agosti 1982) alikuwa mfalme wa Uswazi kuanzia tarehe 10 Desemba 1899 hadi kifo chake. Wakati wa utoto wake, Malkia Labotsibeni Mdluli alitawala badala yake. Sobhuza alipewa utawala tarehe 22 Desemba 1921.

Baada ya kifo chake alifuatwa na mwana wake Mswati III baada ya utawala wa Malkia Dzeliwe na Malkia Ntombi.

Waliozaliwa 1899
Waliofariki 1982
Wafalme wa Uswazi
Mswati III wa Uswazi

Mswati III (amezaliwa 19 Aprili 1968) ni mfalme wa Eswatini tangu tarehe 25 Aprili 1986.

Alizaliwa Manzini kama mtoto wa mfalme Sobhuza II na mmoja wa wake zake wadogo, Ntfombi Tfwala. 

Alipokea ufalme tarehe 25 April 1986 akiwa na umri wa miaka 18. Wakati ule alikuwa mfalme mwenye umri mdogo zaidi duniani. Anatawala pamoja na mama yake Ntfombi Tfwala, ambaye sasa ni Mama wa Mfalme (Ndlovukati), akitawala kama mfalme mwenye mamlaka kubwa ndani ya katiba ya ufalme. 

Mswati III ni maarufu kwa kuendeleza mila ya kuwa na wake wengi ambao mwaka 2020 walikuwa 15. 

Siasa zake, pamoja na maisha yake tajiri katika nchi maskini imesababisha upinzani ndani ya Eswatini na ukosoaji wa kimataifa.

Marejeo

Waliozaliwa 1968
Watu walio hai
Wafalme wa Eswatini
Jamii

Kuhusu jamii au categories za Wikipedia angalia Msaada:Jamii

Jamii ni istilahi inayoelezea uwepo wa pamoja wa mwanadamu (kwa pamoja, inataja jumla ya mitandao ya kijamii na nguvu ya mitandao yake). 

Haitaji kila kitu ambacho mtu anafikiria kuwa nacho au hana, bali yale ya mambo ambayo kila mtu anayetenda kwa dhumuni maalumu.

Jamii ni watu wanaokaa pamoja na kushirikiana kwa mambo mbalimbali, kwa mfano masuala ya afya, elimu na ulinzi: mambo hayo yanapowakutanisha watu hujenga kitu kinachoitwa jamii, jamii hujenga umoja na upendo baina ya watu husika.

Jamii bora inahitaji watu wenye upendo: watu wakipendana huweza kuishi na kujenga jamii bora, hivyo ni vyema watu wa sehemu husika wapendane ili waweze kujenga jamii ya namna hiyo.

Elimu jamii
Tabia

Tabia (au mwenendo) inaweza kuwa na maana ya vitu viwili vinavyohusiana. 

Kimsingi inamaanisha: kile ambacho mtu, mnyama au mmea hupenda kufanya kama kwa silika. Lakini binadamu anaweza kujijengea tabia kwa utashi wake.

Biolojia
Saikolojia
Hisia

Hisia ni mihemko ambayo binadamu na wanyama hujisikia moyoni na huathiri mwili pia kupitia ubongo. 

Kadiri ya saikolojia zinaweza kuwa za pendo, hamu, furaha, au kinyume chake za chuki, woga, hasira, huzuni na nyingine nyingi tu.

Zinaitwa pia maono.

Saikolojia
Fikira

Fikira au Fikra (kutoka neno la Kiarabu) ni ujumbe uliotumwa kutoka akilini kwa ajili ya viumbe hai ili kujua kutenda jambo bila kukosea. 

Fikra husaidia na maamuzi: wanyama mara nyingi huishi bila ya kufikiri, yaani kujua nini kesho atafanya, lakini wanadamu hutumia fikra na kufikiria na kuvumbua vitu ambavyo vinahitajika. Bila fikra za mawazo, dunia isingeendelea sana.

Marejeo 
 Eric Baum (2004). What is Thought, Chapter Two: The Mind is a Computer Program. MIT Press. ISBN 0-262-02548-5

Viungo vya nje 
 

Sayansi
Ukomunisti

Ukomunisti ni njia ya kisiasa ya kufikiri na dhana ya jinsi gani jamii inapaswa kufanya kazi na kupanga mambo yake. 

Ukomunisti ni aina ya ushoshalisti ambao unasema haipaswi kuwa na tofauti za matabaka katika jamii. 

Ukomunisti unasema watu wa kila sehemu ya dunia wanapaswa kumiliki zana, viwanda, na mashamba ambayo yanatumiwa kuzalishia bidhaa na vyakula. Mchakato huu wa kijamii hujulikana kama umiliki wa kawaida. Katika jumuia ya wakomunisti, hakuna mali binafsi.

Mwanzo wa mafundisho haya uko kwenye maandiko ya Karl Marx na Friedrich Engels tangu kutolewa kwa "Ilani ya Kikomunisti" mwaka 1847.

Falsafa 
 Kwa mujibu wa waandishi na wafikiri wa Ukomunisti, lengo la Ukomunisti ni wafanyakazi kuchukua udhibiti wa viwanda na biashara na kusimamia uchumi kidemokrasia.

Baada ya wafanyakazi wa serikali kuimarisha maslahi yao wangeweza polepole kuleta zana zote za uzalishaji chini ya udhibiti wao, mpaka hapo mfumo wa bila matabaka na hali ya kutokuwa na serikali katika jamii imeumbwa. 

Hili ni wazo la kizamani, lakini limeanza kuwa maarufu baada ya Mapinduzi ya Ufaransa na harakati nyingine maarufu za huko Ulaya mwanzoni mwa miaka ya 1800.

Pamoja na hoja ya kufikia hali ya usawa bila utawala kati ya wanadamu wanaitikadi wa ukomunsti waliona ni lazima kuwa na kipindi cha udikteta ambako wakomunisti wanashika utawala na kukandamiza upinzani dhidi ya mabadiliko waliyoona ya lazima kufikia shabaha yao. 

Vladimir Lenin alipanua nadharia ya ukomunisti akidai lazima kuwa na chama cha kikomunisti kinachopanga mapinduzi na kushika utawala katika kipindi alichoita "udikteta wa wafanyakazi".

Siasa

Historia

Migogoro

Ishara na utamaduni

Viungo vya Nje
Ilani ya Kikomunisti  (katika tafsiri hii ya 1965: Maelezo ya  chama  cha  Kikomunist, Moscow, Idara ya Maendeleo - Progress Publishers) 
 fomati ya html:Maelezo ya  chama  cha  Kikomunist, 1965 Moscow, Idara ya Maendeleo - (Progress Publishers)
Ukomunisti
Siasa
Demokrasia

Demokrasia (kutoka neno la Kigiriki δημοκρατία, dēmokratía, maana yake utawala wa watu: δῆμος, dêmos, maana yake "watu" na κράτος, krátos, maana yake "utawala") ni aina ya serikali. 

Neno hilo lilitumika kuanzia karne ya 5 KK kuelezea mtindo wa utawala uliotumika katika Athene na miji mingine kadhaa ya Ugiriki, kinyume cha ἀριστοκρατία, aristokratía, "utawala wa masharifu".

Kwenye demokrasia watu fulani wa jamii wanamchagua kiongozi wao. 

Kuna njia nyingi za kufanya hivi, lakini mchakato kamili kwa kawaida huitwa kushikilia uchaguzi. 

Vyama vya siasa huhusika na masuala ya siasa. Yaonekana kwamba yaweza kuwa rahisi kuwa na chama cha kisiasa. Chama kitakachoshinda uchaguzi kitamchagua kiongozi kinayemtaka.

Demokrasia ni nini? 
Demokrasia ni mfumo wa serikali ambapo wananchi wote ni sawa mbele ya sheria na wanashiriki katika kufanya maamuzi ya kitaifa juu ya masuala ya umma. Wakati mwingine wananchi hushiriki moja kwa moja - hii ina maana kwamba wao hupiga kura moja kwa moja kwenye masuala kama vile sheria na katika chaguzi. Wakati mwingine huwakilishwa na viongozi wao waliowachagua.

Ni utawala wa watu, na watawala hutawala kwa ridhaa ya watu.

Kwa hiyo kwa kifupi Demokrasia ni mfumo unatoa fursa ya madaraka kwa umma moja kwa moja au kutokana na uwakilishi.

Abraham Lincoln, Rais wa 16 wa Marekani, alisema Demokrasia ni serikali ya watu/mfumo wa utawala wa watu, kwa ajili ya watu na unaotokana na watu. Watu wanaunda serikali.

Aina za demokrasia 
 Demokrasia ya moja kwa moja (kwa Kiingereza "Direct Democracy") ni aina ya demokrasia ambayo wananchi wote wanaweza kushiriki katika kuamua masuala ya kisiasa, ya kijamii, ya kisheria na ya kiuchumi bila kutumia chombo cha uwakilishi kama vile bunge. Uwezo huu wa wananchi kutoa maamuzi unaweza kuwapa hata uwezo wa kimahakama, ingawa mara nyingi wananchi hupewa uwezo wa kutunga au kupitisha sheria tu. Demokrasia ya moja kwa moja ni tofauti na demokrasia inayofuatwa katika nchi nyingi duniani hivi sasa, ambapo wananchi huchagua wawakilishi wao katika uchaguzi. Nchi ya Uswisi ni maarufu kwa mfumo wake wa demokrasia ya moja kwa moja ambako sheria nyingi zinaamuliwa na wananchi wote kwa njia ya kura.
 Demokrasia shirikishi ("Representative Democracy"): hapo wachache hupewa na wengi dhamana katika uwakilishi wa jamii katika maamuzi. Wachache huchaguliwa na wengi kwa njia ya demokrasia huru na ya haki kwa kufuata Katiba ya nchi hiyo. Mfano: Wabunge huwakilisha wananchi wao katika kuleta maendeleo na kuishauri serikali juu ya maendeleo ya nchi yao.

Siasa
Aina za serikali
Diskografia

Diskografia (kutoka Kiing.: Discography) ni utafiti na uorodheshaji wa rekodi za nyimbo. Neno linatokana na neno "diski", ambayo ilikuwa ikitumika sana kutajia muundo ambao ulikuwa ukitumika sana kwa jili rekodi za muziki kwenye karne ya 20, na -graph kiambishi tamati kinamaanisha kitu kilichoandikwa.

Kuorodhesha kwa rekodi zote za muziki kwa mwanamuziki au mwimbaji kikawaida huitwa "diskografia".

Marejeo

Viungo vya Nje 
"Magnificent Obsession: The Discographers" article by Jerry Atkins

Diskografia
Tuxtla Gutiérrez, Chiapas

Tuxtla Gutiérrez ni mji mkuu na mji mkubwa katika jimbo la Chiapas. Kuna wakazi 503,320 (2005), na pamoja na rundika la mji ni 1,097,524. Eneo lake ni 412,40 km². Mji upo m 600 kutoka juu ya usawa wa bahari.

Mji ulianzishwa mwaka 1560.

 

Miji ya Mexiko
Shoro

Shoro ni jina la:
Jamii ya ndege wa familia Acrocephalidae (Shoro (Acrocephalidae))
Jamii ya ndege wa familia Locustellidae (zamani Megaluridae) (Shoro (Locustellidae))

Shomoro na jamaa
Urekebisho wa Kikatoliki

Urekebisho wa Kikatoliki ulikuwa kipaumbele cha Wakristo wengi wa Kanisa Katoliki hasa katika karne XV na XVI.

Juhudi hizo zilikuwa na upana mkubwa na kuhusu kwa namna ya pekee mambo matano yafuatayo:

 Mafundisho ya imani
 Miundo ya Kanisa
 Utawa
 Matapo ya kiroho
 Majukumu ya kisiasa

Juhudi hizo zilipata nguvu mpya baada ya Matengenezo ya Kiprotestanti (yaliyoanzishwa na Martin Luther mwaka 1517) kupamba Ulaya Kaskazini kuanzia Ujerumani. Kwa sababu hiyo ukaja kuitwa (1776) 'Counter-Reformation'. Ukweli ni kwamba urekebisho wa Kikatoliki ulianza kabla ya Uprotestanti, hasa Italia, ukaendelea sambamba nao.

Pamoja na hayo ni kwamba, baada ya Uprotestanti kuanza, juhudi zilielekea pia kuzuia uenezi wake na kuurudisha nyuma katika maeneo mbalimbali, k.mf. Polandi.

Juhudi hizo zilipitishwa na Mtaguso wa Trento, ambao ndio mtaguso mkuu wa Kanisa Katoliki uliodumu muda mrefu zaidi (1545–1563) na kutoa mafundisho na maagizo mengi zaidi. 

Katika hayo upande mmoja ilionekana nia ya kupokea baadhi ya hoja za Waprotestanti, ambao kwa wakati huo walikuwa wameshagawanyika makundimakundi, upande mwingine ilionekana nia ya kutetea imani sahihi ya mapokeo ya mitume pale ambapo msimamo wa Waprotestanti ulitazamwa kuwa uzushi, kwa mfano kuhusu sakramenti.

Historia ya Ukristo
Kanisa Katoliki
Utandawazi

Utandawazi (kwa Kiingereza globalization) ni neno lililoanza kutumika miaka ya 1990, likimaanisha kukifanya kitu kuwa katika kiwango cha kimataifa, na kukihamisha nje ya mipaka na kukifanya kuwa cha wazi na kikafanywa na watu wa aina zote duniani.

Utandawazi ni njia ambayo wenyeji au taifa hufanya mambo kuwa ya kimataifa, kufanya mambo pamoja duniani. Inahusu suala zima la uchumi au biashara, teknolojia, siasa na utamaduni vilevile.

Utandawazi pia una maana ya jambo linalolenga umiliki wa kifikra na wa kiutamaduni juu ya tamaduni nyingine zilizo dhaifu, kwa ajili ya kusaidiana na kuungana yaani kuwa kitu kimoja, kuondoa mipaka na masafa kati ya nchi na nchi, kukusanyika pamoja na kuleta kitu kinachoitwa "kijiji-ulimwengu"  

Watu wana msimamo tofauti sana kuhusu suala hilo la utandawazi: baadhi wanahisi kwamba unasaidia kila mtu, wakati kuna wengine wanafikiria kwamba unaumiza baadhi ya watu. Kati ya madhara ya utandawazi katika jamii fulani kuna kuiga utamaduni wa kigeni (kwa mfano kuvaa nguo fupi) bila kufanya tathmini kwanza kama unafaa au sio.

Tanbihi

Marejeo 
 Peter Berger, Four Faces of Global Culture (The National Interest, Fall 1997).
 
 
 
 
 
 

Elimu jamii
Siasa
Utamaduni
The Fugees

The Fugees ni kundi la muziki wa hip hop  kutoka nchini Marekani. Kundi lilianza kupata umaarufu wake kunako  miaka ya 1990, ambao wanapiga muziki wenye elementi ya Hip hop, soul na muziki wa Kikaribi, hasa reggae. Wanachama wa kundi hili ni rapa/mwimbaji/mtayarishaji Wyclef Jean, rapa/mwimbaji/mtayarishaji Lauryn Hill, na  rapa Pras Michel.

Jina lao linatokana na istilahi ya refugees, yaani, wakimbizi. Jean na Michel ni Wahaiti-Waaerika, wakati Hill ni Mwafrika-Mwamerika. Kundi limerekodi alabamu mbili— moja kati ya hizo ni The Score (1996), ilitapa kutunukiwa maplatinum-mengi na pia imepata kushinda Tuzo ya Grammy — kabla ya kuua kundi mnamo 1997.

Hill na Jean kila mmoja amekwenda kuapata mafanikio makubwa sana wakiwa kama wasanii wa wakujitegemea; Michel akajikita kwenye masuala ya kurekodi vibwagizo vya filamu na uigizaji, ingawaje alipata mafanikio makubwa kabisa baada ya kutoa wimbo wake wa "Ghetto Supastar". Mnamo 2007, MTV wamepandishi nafasi ya 9 wakiwa kama kundi bora la Hip-hop la muda wote

Historia

Diskografia

Masingle yao 

A Zilizoshika kwenye chati za Billboard Bubbling Under Hot 100 Singles.

Marejeo

Viungo vya Nje 
 Official Fugees Website 
 Fugees at Discogs
 www.the-fugees-official.skyblog.com
 Hot 99.5 Live Performance Recap

Makundi ya hip hop ya Marekani
Muziki wa Marekani
New Jersey
Rita Dominic

Rita Uchenna Nkem Dominic Waturuocha (alizaliwa tar. 12 Julai 1975 mjini Mbaise, Imo State, Nigeria) ni mwigizaji wa filamu kutoka nchini Nigeria.

Maisha ya awali
Rita Dominic ni mmoja kati ya wanachama wa Famili ya Kifalme ya Waturuocha ya Aborh Mbaise huko Imo State. Yeye ni mdogo kuzaliwa katika familia ya ndugu wanne. Wazazi wake baadaye wakawa jishughulisha na masuala ya tiba; baba yake alikuwa daktari na mama yake ofisa wa uuguzi. Dominic alimaliza elimu yake ya msingi na sekondari huko mjini Abia State, Nigeria, kabla ya kuelekea zake  katika Chuo Kikuu cha Port Harcourt, ambapo alikuja kupata digrii (BA) ya masuala ya Sanaa na Uigizaji mnamo mwaka 1999.

Shughuli za sanaa
Dominic alianza kucheza filamu tangu akiwa mdogo, ameonekana katika michezo ya shule na vipindi vya televisheni ya watoto huko mjini Imo. Kunako mwaka wa 1998, ameonekana kwenye filamu kwa mara ya kwanza ilikuwa A time to kill. Akabahatika kujishindia tuzo ya City People Awards mnamo 2004 akiwa kama Mwigizaji Bora w Filamu wa Kike. Ameonekana katika filamu zaidi ya 100 zilizotayarishwa na Nollywood.

Filmografia
 Saidi's Song (2009)
 White Waters (2008)
 True Lies (2008)
 Yankee Girls (2008)
 A Better Place (2007)
 Caught-Up (2007)
 Immaterial (2007)
 Yahoo Millionaire (2007
 All I Have (2006)
 Connected Firm (2006)
 Dancing Heart (2006)
 Girls Cot (2006) (with Genevieve Nnaji & Ini Edo)
 Jealous Heart (2006)
 Last Offence (2006)
 Married for Money (2006)
 Million Dollar Sisters (2006)
 Saviour (2006)
 Show Girls: Face of Africa 3 (2006)
 Spirit of Love (2006)
 Sweet Sound (2006)
 Total Control (2006)
 Unbreakable Affair (2006)
 Wedding Fever (2006)
 2 Face (2005)
 The Begotten (2005)

 Bless Me (2005)
 C.I.D (2005)
 Desperate Billionaire (2005)
 Face of Africa (2005)
 Guys on the Line (2005)
 Joshua (2005)
 Kill the Bride (2005)
 Last Game (2005)
 Love Story (2005)
 More Than Gold (2005)
 Never Too Far (2005)
 Only Love (2005)
 Orange Groove (2005)
 Suicide Lovers (2005)
 Ultimate Crisis (2005)
 Wheel of Change (2005)
 All My Life (2004)
 Blood Diamonds (2004)
 Goodbye New York (2004)
 I Believe in You (2004)
 Indecent Act (2004)
 The Ingrate (2004)
 Last Wedding (2004)
 Lost Paradise (2004)
 Love After Love (2004)

 Love Temple (2004)
 Nights of Riot (2004)
 Schemers: Bad Babes (2004)
 Singles & Married (2004)
 Sweet Love (2004)
 True Romance (2004)
 Working Class Lady (2004)
 Accidental Discharge (2003)
 Back from America (2003)
 The Intruder (2003)
 Lean on Me (2003)
 Love You Forever (2003)
 A Night to Remember (2003)
 Street Life (2003)
 Throwing Stones (2003)
 To Love a Thief (2003)
 Unforgetable (2003)
 Aba Riot (1999)
 Face of a Liar (1999)
 My Guy (1999)
 Prisoner of Love (1999)
 Children of Terror (1998)
 A time to kill (1998)

Viungo vya Nje
 Official website

Marejeo

Waigizaji filamu wa Nigeria
Watu walio hai
Waliozaliwa 1975
Omotola Jalade Ekeinde

Omotola Jalade Ekeinde Ni mwigizaji wa filamu wa Nollywood huko nchini Nigeria. Ameolewa na Capt. Matthew Ekeinde na ana watoto wa 4. Mbali ya kuwa miongoni mwa waigizaji filamu wenye mafanikio makubwa kabisa wa Nollywood, pia ni mwimbaji na hujishughulisha na masuala ya kihisani huko nchini mwake  Nigeria.

Maisha ya awali  
Omotola, anatokea katika jimbo la  Ondo State,alizaliwa katika jimbo la  Lagos, Omotola alikulia katika famili ya watu watano,wazazi wake pamoja na kaka zake wawili ambao ni Tayo na  Bolaji Jalade,mama yake Oluwatoyin Jalade née Amori Oguntade, anafanya kazi katika kampuni ya J.T Chanrai' ya  Nigeria,na baba yake , Oluwashola Jalade katika jmbo la Lagos. Omotola alikuwa na ndoto za kuwa mtaalamu katika masuala ya biashara lakini pia alianza kujihusisha na uanamitindo  .

 Filmografia 
 My Last Ambition (2009)
 Beyonce & Rihanna (2008)
 Temple of Justice (2008)
 Tomorrow Must Wait (2008)
 Yankee Girls (2008)
 Careless Soul (2007)
 Desperate Sister (2007)
 Final War (2007)
 Sand in My Shoes (2007)
 Sister's Heart (2007)
 The Prince of My Heart (2007)
 The Revelation (2007)
 Titanic Battle (2007)
 Total War (2007)
 Brave Heart (2005)
 Games Women Play (2005)-(akiwa na Genevieve Nnaji na Desmond Elliot)''
 Queen of Hasso Rock (2005)
 A Kiss from Rose (2004)

 All My Life (2004)
 Die Another Day (2004)
 Fateful Love (2004)
 In Totality (2004)
 Last Wedding (2004)
 Masterstroke (2004)
 Moment of Joy (2004)
 My Blood (2004)
 No One But You (2004)
 Pretty Woman (2004)
 Royal Family (2004)
 The Woman in Me (2004)
 Worst Marriage (2004)
 Shackles and the Rugged Cross (2003)
 Beyond Belief (2003)
 Blood Sister (2003)
 I Have a Dream (2003)
 I Will Die for You (2003)
 Market Sellers (2003)

 My Best Friend (2003)
 Naomi (2003)
 Oyato (2003)
 Rescue (2003)
 Society Lady (2003)
 Soul Provider (2003)
 The Outsider (2003)
 The Silent Book (2003)
 Touching Love (2003)
 True Love (2003)
 Under Fire (2003)
 What I Want (2003)
 When Love Dies (2003)
 Working for Love (2003)
 Kosorogun (2002)
 Lost Kingdom (1999)
 Scores to Settle (1998)
 Iva (1993)

Viungo vya Nje

Official website 
Omotola Jalade-Ekeinde: Biography, Age, Net Worth, Husband, Children, Education, And Awards

Marejeo

Waigizaji filamu wa Nigeria
Waliozaliwa 1978
Watu walio hai
Nollywood

Nollywood ni jina la kutaja filamu ambazo zinatengenezwa, kusambazwa, na kuigizwa na watu wa Nigeria. Soko hili la filamu za Nigeria lilianza kukua kwa haraka zaidi kunako miaka ya 1990 na 2000 na kuifanya iwe nchi ya pili duniani kwa ukubwa wa soko la filamu, kwa matokeo ya idadi ya filamu zinazozalishwa kwa mwaka. Hii ni kabla ya soko la filamu la Marekani na India.  Kwa mujibu wa Hala Gorani na Jeff Koinange wafanyakazi wa zamani wa CNN, soko la filamu la Nigeria lina dola za Kimarekani takribn milioni 250, wakichanganya baadihi ya video 200 ambazo zilimetengenezwa kwa ajili ya soko la ndani kila mwezi. Kwa kufuatiwa matangazo yalirushwa na kipindi cha Kimarekani kinachotangazwa na Oprah Winfrey, alitangaza kwamba soko la filamu la Nigeria limepita thamani ya bilioni 2.3 za Kimarekani kwa mwaka wa 2008.

Mandhari 
Filamu nyingi za Nollywood zina mandhari ambayo yanahusu maadili na hali ya utata unaowakumba Waafrika wa sasa. Kuna baadhi ya filamu zinapromoti imani za Ukristo au  Uislamu, na kuna baadhi ya filamu, yaani, hazifichi kitu zinataja dhahili masuala ya injili. Nyinginezo, lakini, hushughulikia maswali ya utofauti wa kidini, kama vile ile filamu maarufu ya One God One Nation, inahusu mwanaume wa Kiislamu na mwanamke wa Kikristo ambao wanataka kuoana lakini wanapitia vikwazo vingi sana.

Waigizaji mashuhuri 
 Hassanat Akinwande
 Regina Askia
 Liz Benson
 Ini Edo
 Pete Edochie
 Rita Dominic
 Omotola Jalade Ekeinde
 Stella Damasus-Aboderin
 Kolade Segun-Okeowo
 Desmond Elliot
 Seun Jonathan
 Jim Iyke
 Chioma Chukwuka
 Richard Mofe Damijo
 Paul-Esupofo Oriade
 Kate Henshaw-Nuttal
 Osita Iheme
 Chinedu Ikedieze
 Kanayo O. Kanayo
 Baba Suwe
 Yemi Adeyemi
 Oby Kechere
 Jide Kosoko
 Genevieve Nnaji
 Ramsey Nouah
 Stephanie Okereke
 Oge Okoye
 Zack Orji
 Nkem Owoh
 Dolly Unachukwu
 Femi Otta
 Ufuoma Ejenobor

Marejeo

Viungo vya Nje 
 Franco Sacchi: Welcome to Nollywood 
 
 Juju and Justice at the Movies: Vigilantes in Nigerian Popular Videos, African Studies Review 
 Africa Update: Special Issue on the Nigerian Film Industry

Filamu za Nigeria
Sinema nchi kwa nchi
Orodha ya Marais wa Bolivia

Orodha hii inataja marais wa nchi ya Bolivia.

Orodha ya Marais wa Bolivia (1825 hadi sasa)

Marais wa Uhuru (1825-1826)

Marais wa Jamhuri ya Bolivia (1826-1964)

Wenyekiti wa Baraza la Majeshi (1964-1966)

Marais wa Jamhuri ya Bolivia (1966 hadi sasa)

Angalia pia
Historia ya Bolivia
Siasa ya Bolivia

Viungo vya nje
(es) Mfululizo wa picha za Marais wa Bolivia 

Bolivia

Rais
Hilarión Daza

Hilarión Daza Groselle (14 Januari 1840 - 27 Februari 1894) alikuwa Rais wa Bolivia kuanzia tarehe 4 Mei 1876 hadi 28 Desemba 1879 alipofukuzwa kutoka utawala na kufuatwa na Narciso Campero. Daza mwenyewe alihamia Ufaransa, na alipojaribu kurudi Bolivia mwaka wa 1894 akauawa kwenye kituo cha treni mjini Uyuni moja kwa moja.

Marais wa Bolivia
Maria Fransiska wa Madonda Matano

Maria Fransiska wa Madonda Matano (aliishi Napoli, Italia, tangu azaliwe tarehe 25 Machi 1715 hadi kufa tarehe 6 Oktoba 1791) alikuwa mwanamke ambaye watu wa Napoli walimheshimu hasa kutokana na maisha yake ya sala na upendo kwa maskini wa mitaa ya matabaka ya chini.
 
Kutokana na sifa zake, kisha kukusanya ushahidi wa maadili yake ya kishujaa na wa miujiza iliyozidi kutokea kwa maombezi yake, tarehe 12 Novemba 1843 alitangazwa na Papa Gregori XVI kuwa mwenye heri na tarehe 29 Juni 1867 alitangazwa na Papa Pius IX kuwa mtakatifu bikira.

Sikukuu yake huadhimishwa kila mwaka tarehe 6 Oktoba.

Anaombwa hasa na wanawake tasa wanaotamani kupata mtoto.

Maisha 
Anna Maria Rosa Gallo alizaliwa na Francesco Gallo na Barbara Basinsi katika mitaa ya jiji la Napoli. Tangu utotoni alionyesha imani kubwa, hata wakaanza kumuita "mtoto mtakatifu" kwa jinsi alivyofuata maisha ya sala na alivyovumilia ukali wa baba yake.

Wakati huo alianza kupata uongozi wa kiroho kwa padri Yohane Yosefu wa Msalaba, ambaye ni mtakatifu wa kwanza kutoka Italia wa urekebisho wa Ndugu Wadogo walioitwa Pekupeku. Yeye alitabiri kuwa binti huyo atakuwa mtakatifu kweli.

Alipofikia umri wa miaka 16, aliomba ruhusa ya kujiunga na Utawa wa Tatu wa Mt. Fransisko wa Asizi lakini akakataliwa, kwa sababu baba alikuwa amemuahidia kijana tajiri kwamba atamuoza kwake. Hata hivyo mnamo Septemba 1731 alimruhusu. 

Anna Maria alipoweka ahadi yake ya kitawa tarehe 8 Septemba 1731, alijitwalia jina la Maria Fransiska wa Madonda Matano, kutokana na heshima yake kwa Mateso ya Yesu Kristo, Fransisko wa Asizi na Bikira Maria. Ingawa alivaa kanzu ya Kifransisko, aliendelea kuishi nyumbani kwa baba na kutendewa naye vibaya.

Alipofikia umri wa miaka 38 alikwenda pamoja na Mfransisko mwingine wa kike kuishi karibu na kiongozi wake wa kiroho, padri Giovanni Pessiri, alipobaki kwa miaka 38 hadi alipokufa akiwa na miaka 76 tarehe 6 Oktoba 1791.

Karama 
Alikuwa na karama ya unabii, akitabiri mambo mbalimbali yaliyokuja kutokea kweli baadaye.

Pia alijaliwa madonda matakatifu na kupatwa na mateso makali kila Ijumaa na siku zote za Kwaresima.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje 
 http://www.catholic.org/saints/saint.php?saint_id=4480 
 http://www.politicaonline.net/forum/showthread.php?t=466083

Waliozaliwa 1715
Waliofariki 1791
Mabikira
Wafransisko
Watakatifu wa Italia
Muhammad Ali

Kwa watu wengine wenye jina hili tazama Muhammad Ali (maana)

Muhammad Ali (jina la awali: Cassius Marcellus Clay Jr.; mnamo 17 Januari 1942 - 3 Juni 2016) alikuwa mwanamasumbwi kutoka nchini Marekani. Alipata kuwa bingwa wa uzito wa juu mara tatu. Katika mchezo wa ngumi anatazamwa kama mmoja wa wanamasumbwi bora wa uzito wa juu wa muda wote. 

Wakati akiwa mwanamasumbwi wa ndondi za ridhaa, alishinda medali ya dhahabu ya uzito wa chini kwenye mashindano ya Olimpiki ya mwaka wa 1960 yaliyofanyika mjini Roma, Italia. 

Baada ya kuwa mwanamasumbwi wa kulipwa, alikwenda kuwa mwanandondi wa kwanza kushinda mara tatu daraja la lineal. Mnamo mwaka wa 1999, Ali alipewa taji la "Mwanamichezo wa Karne" na Sports Illustrated na "Mwanamichezo Mashuhuri wa Karne" na BBC.

Anafahamika sana kwa staili ya upiganaji wake, ambapo aliielezea staili yake kuwa ni "napaa kama kipepeo, nauma kama nyuki".

Awali alijulikana kama Cassius Clay, lakini alibadilisha jina lake baada ya kujiunga na jumuia ya Kiislamu ya Nation of Islam mnamo mwaka wa 1964. Baadaye akabadilisha dini na kuwa Mwislamu kunako mwaka wa 1975. 

Mnamo mwaka wa 1967, Ali alikataa kuwekwa katika orodha ya majeshi ya Marekani kutokana na imani ya kidini na kupinga vita dhidi ya Vietnam. Alikamatwa na kupatikana na hatia juu ya rasimu ya ukwepaji mashtaka, wakamvua taji lake la uanamasumbwi, na leseni yake ya uanamasumbwi ikazuiliwa. Hakufungwa, lakini hakupambana kwa takriban miaka minne mpaka hapo rufaa yake ilipofanyiwa kazi na Mahakama Kuu ya Marekani, ambapo akaja kushinda.

Tanbihi

Marejeo

Viungo vya Nje 

 www.ali.com Official website
 Top Ali Fight Photos from Sports Illustrated 
 
 www.maprc.com Muhammad Ali Parkinson Center (MAPC)
 Muhammad Ali: Made in Miami 

Waliozaliwa 1942
Waliofariki 2016
Wapiga ngumi wa Marekani
Orson Welles

George Orson Welles (6 Mei 1915 - 10 Oktoba 1985), anafahamika kama Orson Welles, alikuwa mwongozaji wa filamu wa Marekani, mwandishi, mwigizaji na mtayarishaji, ambaye alifanya kazi sana katika filamu, maonyesho, televisheni na redio. Welles alikuwa pia ni mchawi aliyetimia, nyota katika vikosi  mbalimbali vya usalama katika miaka ya vita.

Viungo vya nje
 
 
 
  Wellesnet The Orson Welles Web Resource
  Orson Welles bibliography  (via UC Berkeley Media Resources Center)
  Orsonwelles.co.uk a British site devoted to the work of Orson Welles
  War of the Worlds history of the War of the Worlds radio broadcast and additional historical material on War of the Worlds
  Mercury Theatre on the Air website provides MP3 and Real Audio files of Welles's radio dramas
  Macbeth, New York City, April 14 - June 20, 1936 Production notebook, playscript, and related documents from the digital collection The New Deal Stage at the Library of Congress. Retrieved on 8/25/2009
  The Tragical History of Dr. Faustus, New York City, January 8, 1937 Production notebook, Conductor's Score, and related documents from the digital collection The New Deal Stage at the Library of Congress. Retrieved on 8/25/2009
  Nazi Eyes On Canada, starring Orson Welles , 1942 CBC war loan series
  The Magnificent Ambersons a site that details the strange saga of Welles's second film
  The Unseen Welles a guide to Welles's unfinished and unreleased projects
  The Orson Welles collection at the Lilly Library, Indiana University
  Senses of Cinema: Great Directors Critical Database
  Orson Welles biography
  1985 interview from The Times
   Obituary, New York Times
  UBU Web's 365 Days Project  Outtake from Welles's Frozen Peas commercial.
  Orson Welles - The One Man Band (German documentary, 1995)
  Full.avi download 
  Orson Welles The Wisconsin Historical Society 
  The Museum of Orson Welles comprehensive collection of radio shows
  A Film Maker with a Sound Background An essay on Welles' extensive radio work and its innovative influence on filmmaking via Citizen Kane.
 

Waigizaji filamu wa Marekani
Waongozaji Filamu wa Marekani
Washindi wa Tuzo za Grammy
Spaghetti Western
Manzanillo, Colima

Manzanillo ni mji mwenye bandari muhimu katika jimbo la colima. Upande wa magharibi ni maji wa Pasifiki. Mwaka 2005 ilikuwa na wakazi 110,728 mjini, pamoja na mitaa ya jirani rundiko la mji lina wakazi 137,842. 

Uneo lake ni 1,578.4 km².

Mji ulianzishwa mwaka 1948.

Miji ya Mexiko
Marcus Stephen

Marcus Stephen (amezaliwa 1 Oktoba 1969) ni rais wa Nauru tangu tarehe 19 Desemba 2007. Kabla ya kuwa mwanasiasa, alikuwa mwanariadha upande wa mchezo wa kuinua vitu vizito na kuhudhuria Michezo ya Olimpiki miaka ya 1992, 1996 an 2000.

Marais wa Nauru
Waliozaliwa 1969
Watu walio hai
Orodha ya marais wa Nauru

Orodha hii inataja marais wa nchi ya Nauru tangu uhuru wa nchi mwaka wa 1968.

Rais
Watu wa Nauru
Nauru
The Rescuers

The Rescuers (kwa Kiswahili: Waokoaji) ni filamu ya katuni ya mwaka wa 1977. Ilitayarishwa na Walt Disney Productions na kutolewa kwa mara ya kwanza tarehe 22 Juni 1977. Hii ni filamu ya ishirini na tatu kutolewa katika mfululizo wa Walt Disney Animated Classics. 

Filamu inahusu Huduma ya Uokoaji kwa Jamii, shirika la panya la kimataifa, lenye makao makuu yake mjini New York na kuungana na Umoja wa Mataifa, waliojitolea kusaidia waathirika na utekajinyara duniani. Panya wawili, cha-uwoga Bernard (Bob Newhart) na mwenyekufaa Miss Bianca (Eva Gabor), waliokaa pamoja ili kumwokoa Penny (Michelle Stacy), msichana alitekwa, ambaye ameshikiriwa kinyume na matakwa yake na mloo wa mali Madame Medusa (Geraldine Page).

Filamu inatokana na riwaya ya watoto ya Margery Sharp "The Rescuers", inajulikana sana, The Rescuers (1959) na Miss Bianca (1962). Ikafuatiwa filamu, The Rescuers Down Under, ilitolewa tarehe 16 Novemba 1990.

Washiriki 
 Bob Newhart kama Bernard
 Eva Gabor kama Miss Bianca
 Geraldine Page kama Madame Medusa
 Michelle Stacy kama Penny
 Joe Flynn kama Mr. Snoops
 Jim Jordan kama Orville
 John McIntire kama Rufus
 Jeanette Nolan kama Ellie Mae
 James MacDonald kama Evinrude
 Candy Candido kama Brutus na Nero
 Bernard Fox kama Mr. Chairman
 George Lindsey kama Deadeye
 Larry Clemmons kama Gramps
 Dub Taylor kama Digger
 John Fiedler kama Deacon Owl
 Shelby Flint kama Singer, Bottle
 Bill McMillian kama Mtangazaji wa T.V.

Marejeo

Viuongo vya Nje 

 
 
 

Filamu za 1977
Filamu za katuni za Disney
Filamu za Marekani
Kuchanyika

Kuchanyika ni ndege wadogo wa familia Cettiidae. Ndege hawa wanafanana na shoro, kucha na kuchamsitu, na zamani wote waliainishwa pamoja katika familia Sylviidae. Spishi nyingine za kuchanyika zina mkia mrefu, nyingine zina mkia mfupi sana. Zina rangi ya kahawia au kijivu mgongoni na nyeupe au njano chini; spishi kadhaa zina rangi kali (Tesia k.m.). Spishi za Cettia tu zinatokea Ulaya, nyingine zinatokea misitu ya Afrika na Asia. Hula wadudu. Hulijenga tago lao kwa umbo wa kikombe au kikapu kwa kigoga, nyuzinyuzi, mizizi na/au majani. Jike huyataga mayai 2-6.

Spishi za Afrika
 Cettia cetti, Kuchanyika wa Ulaya (Cetti's Warbler)
 Urosphena neumanni, Kuchanyika-milima (Neumann's Warbler)

Spishi za mabara mengine
 Abroscopus albogularis (Rufous-faced Warbler)
 Abroscopus schisticeps (Black-faced Warbler)
 Abroscopus superciliaris (Yellow-bellied Warbler)
 Cettia brunnifrons (Grey-sided Bush Warbler)
 Cettia castaneocoronata (Chestnut-headed Tesia)
 Cettia major (Chestnut-crowned Bush Warbler)
 Horornis acanthizoides (Yellow-bellied Bush Warbler)
 Horornis annae (Palau Bush Warbler)
 Horornis borealis (Manchurian Bush Warbler)
 Horornis brunnescens (Hume's Bush Warbler)
 Horornis carolinae (Tanimbar Bush Warbler)
 Horornis diphone (Japanese Bush Warbler)
 Horornis flavolivaceus (Aberrant Bush Warbler)
 Horornis fortipes (Brown-flanked Bush Warbler)
 Horornis haddeni (Bougainville Bush Warbler)
 Horornis parens (Shade Bush Warbler)
 Horornis ruficapilla (Fiji Bush Warbler)
 Horornis seebohmi (Philippine Bush Warbler)
 Horornis vulcanius (Sunda Bush Warbler)
 Phyllergates cuculatus (Mountain Tailorbird)
 Phyllergates heterolaemus (Rufous-headed Tailorbird)
 Tesia cyaniventer (Grey-bellied Tesia)
 Tesia everetti (Russet-capped Tesia)
 Tesia olivea (Slaty-bellied Tesia)
 Tesia superciliaris (Javan Tesia)
 Tickellia hodgsoni (Broad-billed Warbler)
 Urosphena pallidipes (Pale-footed Bush Warbler)
 Urosphena squameiceps (Asian Stubtail)
 Urosphena subulata (Timor Stubtail)
 Urosphena whiteheadi (Bornean Stubtail)

Picha

Kucha na jamaa
Walt Disney Animated Classics

Walt Disney Animated Classics ni mfululizo uliohusu filamu zilizotayarishwa na Walt Disney Animation Studios (zamani iliitwa Walt Disney Feature Animation) tangu 1937.

Tazama pia 
 DisneyToon Studios

Marejeo
Home on the Range (filamu ya 2004)

Home on the Range ni filamu ya katuni-muziki ya Kimarekani ya mwaka wa 2004 iliyotayarishwa na Walt Disney Feature Animation na kutolewa na Walt Disney Pictures mnamo tar. 2 Aprili 2004, na ilipewa jina la wimbo wa muziki wa country maarufu kama "Home on the Range". Hii ni filamu ya 45 kutolewa kutoka katika mfululizo wa filamu za Walt Disney Animated Classics, na ilikuwa ya mwisho kutolewa na Disney kwa upande katuni hadi hapo ilipofika mwaka wa  2009 alipotoa filamu ya The Princess and the Frog, na hii filamu ya katuni ya mwisho ya Disney kutolewa kwenye VHS.

Nyota wa filamu hii waliotia sauti zao ni pamoja na Roseanne Barr, Judi Dench, Jennifer Tilly, Steve Buscemi, G.W. Bailey, Cuba Gooding, Jr. na Randy Quaid.

Hadithi

Washiriki

Marejeo

Viungo vya Nje 

Home on the Range katika UltimateDisney.com

Filamu za 2004
Filamu za katuni za Disney
Filamu za Marekani
Filamu za Western
Antonio José de Sucre

Antonio José de Sucre (3 Februari 1795 - 4 Juni 1830) alikuwa mwanajeshi na mwanasiasa wa Amerika Kusini akipigania uhuru wa nchi mbalimbali pamoja na rafiki yake wa karibu Simon Bolivar. Alikuwa Rais wa sita wa Peru kuanzia tarehe 23 Juni hadi 17 Julai, mwaka wa 1823. Tena alimfuata Simon Bolivar kuwa Rais wa pili wa Bolivia kuanzia tarehe 29 Desemba 1825 hadi 18 Aprili 1828. Alijiuzulu na kuhamia mjini Quito. Aliuawa kwa kupigwa risasi aliposafiri karibu na mji wa Pasto nchini Colombia.

Marais wa Bolivia
Marais wa Peru
One Hundred and One Dalmatians

One Hundred and One Dalmatians (kwa Kiswahili: Mijibwa Mia Moja na Moja) ni filamu ya katuni ya mwaka wa 1961 kutoka Marekani. Ilitayarishwa na Walt Disney na inatokana na kitabu cha Dodie Smith chenye jina sawa na hili la filamu hii. Hii ni filamu ya kumi na saba kutolewa katika mfululizo wa filamu za Disney almaarufu kama Walt Disney Animated Classics. Filamu ilitolewa kwa mara ya kwanza mnamo tarehe 25 Januari 1961.

Washiriki 
 Rod Taylor kama Pongo
 Cate Bauer kama Perdita
 Betty Lou Gerson kama Cruella De Vil; Miss Birdwell
 Ben Wright kama Roger Radcliffe
 Lisa Davis kama Anita Radcliffe
 Martha Wentworth kama Nanny
 Frederick Worlock kama Horace Badun; Inspector Craven
 J. Pat O'Malley - Jasper Badun; Colonel'''
 Tudor Owen kama Towser
 Tom Conway kama Quizmaster; Collie
 George Pelling kama Danny
 Thurl Ravenscroft kama Captain
 David Frankham kama Sgt. Tibbs
 Ramsay Hill kama Mtangazaji wa TV; Labrador
 Queenie Leonard kama Princess
 Marjorie Bennett kama Duchess
 Barbara Baird kama Rolly
 Mickey Maga kama Patch
 Sandra Abbott kama Penny
 Mimi Gibson kama Lucky
 Bill Lee kama Roger (singing)

Marejeo

Viuongo vya nje 

 
 

Filamu za 1961
Filamu za katuni za Disney
Filamu za Marekani
Blunted on Reality

Blunted on Reality ni albamu ya kwanza ya kundi la muziki wa hip hop la Marekani, The Fugees. Ingawa albamu ilimaliziwa kunako 1992, ikawa inarejeshwa kwa mara kadhaa hadi hapo ilipokuja kutolewa rasmi mwanzoni mwa mwaka wa 1994.  Baada ya kupata maslahi ya kimataifa kwa albamu yao iliyofuatia mwaka 1996, The Score, albamu hii ikaja kuuza kopi zaidi ya milioni nne kwa hesabu ya dunia nzima.

Orodha ya Nyimbo

Single za albamu

Chati

Albamu

Chati za Single

Marejeo

Albamu za 1994
Albamu za The Fugees
Albamu za kwanza
Albamu za Columbia Records
Albamu zilizotayarishwa na Salaam Remi
Albamu zilizotayarishwa na Wyclef Jean
The Score

The Score ni jina la albamu mshindi wa Tuzo za Grammy ikiwa kama albamu bora ya R&B na hip hop iliotolewa na kundi la Fugees. Albamu imetolewa dunia nzima mnamo tar. 13 Februari 1996, imeifuata toleo lao la kwanza la mwaka wa 1994, Blunted on Reality.  Tangu kutolewa kwa albamu, imepokea sifa nzuri sana kutoka katika vyombo vya habari vya muziki, na leo hii; imekuwa miongoni mwa albamu bora za Hip-hop zilizouza vizuri kwa muda wote kwa kuwa na mauzo zaidi ya milioni 18.

Albamu ina mambo mengi, yaani, muziki umekuwa mbadala, hasa mabadiliko ya muziki wa hip hop mwishoni mwa miaka ya 1990. Miongoni mwa mabadiliko hayo ni pamoja na kuchanganya athira za muziki wa reggae na soul ndani yake, sauti za kike na mistari ya kujijua inalenga matatizo ya kijamii hasa. Suala zima la utayarishaji lilikuwa likishughulikiwa na Fugees wenyewe na Jerry "Wonder" Duplessis, kwa msaada wa Salaam Remi, John Forté, Shawn King, na Diamond D. Mwimbaji mwalikwa kwenye albamu hii ni wale wanachama wa kundi la Outsidaz'  Rah Digga, Young Zee na Pacewon na vilevile Omega, John Forté, na Diamond D.

Orodha ya Nyimbo

Single

Chati ilizoshika

Albamu

Single

Matunukio

Marejeo

Viungo vya nje
 The Score  at Acclaimed Music
 Album Review at BBC Music
 Album Review at RapReviews

Albamu za The Fugees
Albamu za 1996
Albamu za Columbia Records
Albamu zilizotayarishwa na Salaam Remi
Albamu zilizotayarishwa na Diamond D
Albamu zilizotayarishwa na Wyclef Jean
Bertram Brockhouse

Bertram Brockhouse (15 Julai 1918 - 13 Oktoba 2003) alikuwa mwanafizikia kutoka nchi ya Kanada. Hasa alichunguza sehemu za atomu. Mwaka wa 1994, pamoja na Clifford Shull alikuwa mshindi wa Tuzo ya Nobel ya Fizikia.

Waliozaliwa 1918
Waliofariki 2003
Wanasayansi wa Kanada
Tuzo ya Nobel ya Fizikia
Clifford Shull

Clifford Shull (23 Septemba 1915 - 31 Machi 2001) alikuwa mwanafizikia kutoka nchi ya Marekani. Hasa alichunguza sehemu za atomu. Mwaka wa 1994, pamoja na Bertram Brockhouse alikuwa mshindi wa Tuzo ya Nobel ya Fizikia.

Waliozaliwa 1915
Waliofariki 2001
Wanasayansi wa Marekani
Tuzo ya Nobel ya Fizikia
Martin Perl

Martin Lewis Perl (amezaliwa 24 Juni 1927) alikuwa mwanafizikia kutoka nchi ya Marekani. Hasa anajulikana kwa kugundua leptoni ya tau. Mwaka wa 1995, pamoja na Frederick Reines alikuwa mshindi wa Tuzo ya Nobel ya Fizikia.

Waliozaliwa 1927
Wanasayansi wa Marekani
Tuzo ya Nobel ya Fizikia
Frederick Reines

Frederick Reines (16 Machi 1918 - 26 Agosti 1998) alikuwa mwanafizikia kutoka nchi ya Marekani. Hasa anajulikana kwa kugundua nyutrino. Mwaka wa 1995, pamoja na Martin Lewis Perl alikuwa mshindi wa Tuzo ya Nobel ya Fizikia.

Waliozaliwa 1918
Waliofariki 1998
Wanasayansi wa Marekani
Tuzo ya Nobel ya Fizikia
David Lee

David Morris Lee (amezaliwa 20 Januari 1931) ni mwanafizikia kutoka nchi ya Marekani. Hasa alichunguza elementi ya helium. Mwaka wa 1996, pamoja na Doug Osheroff na Robert Richardson alikuwa mshindi wa Tuzo ya Nobel ya Fizikia.

Waliozaliwa 1931
Wanasayansi wa Marekani
Tuzo ya Nobel ya Fizikia
Doug Osheroff

Douglas Dean Osheroff (amezaliwa 1 Agosti 1945) ni mwanafizikia kutoka nchi ya Marekani. Hasa alichunguza elementi ya heli. Mwaka wa 1996, pamoja na David Lee na Robert Richardson alikuwa mshindi wa Tuzo ya Nobel ya Fizikia.

Waliozaliwa 1945
Wanasayansi wa Marekani
Tuzo ya Nobel ya Fizikia
Robert Richardson

Robert Coleman Richardson (amezaliwa 26 Juni 1937) ni mwanafizikia kutoka nchi ya Marekani. Hasa alichunguza elementi ya heli. Mwaka wa 1996, pamoja na David Lee na Doug Osheroff alikuwa mshindi wa Tuzo ya Nobel ya Fizikia.

Waliozaliwa 1937
Wanasayansi wa Marekani
Tuzo ya Nobel ya Fizikia
Steven Chu

Steven Chu (amezaliwa 28 Februari 1948) ni mwanafizikia kutoka nchi ya Marekani akiwa na asili ya Kichina. Hasa alichunguza atomu kupitia kwa mionzi ya leza. Mwaka wa 1997, pamoja na Claude Cohen-Tannoudji na William Phillips alikuwa mshindi wa Tuzo ya Nobel ya Fizikia. Tarehe 21 Januari 2009 ameteuliwa kuwa Waziri wa Nishati katika serikali ya Rais Barack Obama.

Waliozaliwa 1948
Wanasayansi wa Marekani
Wanasiasa wa Marekani
Tuzo ya Nobel ya Fizikia
Claude Cohen-Tannoudji

Claude Cohen-Tannoudji (amezaliwa 1 Aprili 1933) ni mwanafizikia kutoka nchi ya Ufaransa akiwa amezaliwa nchini Algeria. Hasa alichunguza nadharia ya kwanta. Mwaka wa 1997, pamoja na Steven Chu na William Phillips alikuwa mshindi wa Tuzo ya Nobel ya Fizikia.

Waliozaliwa 1933
Wanasayansi wa Ufaransa
Tuzo ya Nobel ya Fizikia
William Phillips

William Daniel Phillips (amezaliwa 5 Novemba 1948) ni mwanafizikia kutoka nchi ya Marekani. Hasa alichunguza atomu kupitia kwa mionzi ya leza. Mwaka wa 1997, pamoja na Steven Chu na Claude Cohen-Tannoudji alikuwa mshindi wa Tuzo ya Nobel ya Fizikia.

Waliozaliwa 1948
Wanasayansi wa Marekani
Tuzo ya Nobel ya Fizikia
Robert Laughlin

Robert Betts Laughlin (amezaliwa 1 Novemba 1950) ni mwanafizikia kutoka nchi ya Marekani. Hasa alichunguza fizikia ya nyota. Mwaka wa 1998, pamoja na Horst Störmer na Daniel Tsui alikuwa mshindi wa Tuzo ya Nobel ya Fizikia.

Waliozaliwa 1950
Wanasayansi wa Marekani
Tuzo ya Nobel ya Fizikia
Horst Störmer

Horst Ludwig Störmer (amezaliwa 6 Aprili 1949) ni mwanafizikia kutoka nchi ya Ujerumani akiwa ni profesa nchini Marekani. Hasa anajulikana kwa kugundua kanuni fulani ya kifizikia (kwa Kiingereza: quantum Hall effect). Mwaka wa 1998, pamoja na Robert Laughlin na Daniel Tsui alikuwa mshindi wa Tuzo ya Nobel ya Fizikia.

Waliozaliwa 1949
Wanasayansi wa Ujerumani
Tuzo ya Nobel ya Fizikia
Daniel Tsui

Daniel Chee Tsui (amezaliwa 28 Februari 1939) alikuwa mwanafizikia kutoka nchi ya Marekani akiwa amezaliwa nchini China. Hasa anajulikana kwa kugundua kanuni fulani ya kifizikia (kwa Kiingereza: quantum Hall effect). Mwaka wa 1998, pamoja na Robert Laughlin na Horst Störmer alikuwa mshindi wa Tuzo ya Nobel ya Fizikia.

Waliozaliwa 1939
Wanasayansi wa Marekani
Tuzo ya Nobel ya Fizikia
Greatest Love Of All

"Greatest Love of All" ni wimbo wa wahyi uliotungwa na Michael Masser na Linda Creed, awali ulirekidiwa na George Benson kwa ajili ya filamu ya Muhammad Ali ya mwaka wa 1977, The Greatest. Rekodi ya awali ilikuwa kibao kikali kwa Benson, kwa kufikia #2 kwenye cha R&B za  Billboard na kufanya 40 bora kote kwenye Billboard Hot 100 na adult contemporary chart.

Ilhali Creed ametunga mashairi haya, alikuwa katikati ya mapambano yake pamoja na kansa ya matiti. Maneno yanaelezea hisia zake za kukabiliana na ugonjwa huku akiitwa mama ilhali yunguli mdogo. Hatimaye Linda akajakufa na ugonjwa huo mnamo mwezi wa Aprili katika mwaka wa 1986 (alikufa akiwa na umri wa miaka 37).

Wimbo huu ulikuwa wa nne na wa mwisho kutolewa kutoka katika albamu ya Whitney Houston yenye jina sawa na la kwake, Whitney Houston. Ilitolewa mnamo mwezi wa Aprili 1986, nakwa bahati toleo la Houston lilitamba kwa takriban majuma matatu kwenye chati za Billboard Hot 100 mnamo mwezi wa Mei katika mwaka huo.

Muziki wa Video 
Muziki wa video wa toleo la Houston, limepigwa kwenye Harlem Apollo Theater mnamo 1986, imemuhusisha Cissy Houston aliocheza kama yeye, akimwamasisha na kumsaidia Whitney wakati yungali bwana mdogo huku akiwa na umaarufu wake.

Orodha ya Nyimbo 
US Vinyl, 7", Single
A Greatest Love Of All 4:51
B Thinking About You 4:06

Marejeo

Viungo vya Nje 

Nyimbo za Whitney Houston
Nyimbo za 1986